text: [{"text_idx": "#000004", "text": "Skuldfra\u0301gonga / Treytir fyri ny\u0301tslu"}, {"text_idx": "#000005", "text": "Hvi\u0301 fyllir Fa\u0301mara\u0301 ma\u0301li\u00f0 so no\u0301gv i\u0301 hugaheiminum hja\u0301 fo\u0301lki?"}, {"text_idx": "#000007", "text": "Fleiri afrikansk lond eru vi\u00f0 at umskapast til ruskdungar fyri Evropa og USA"}, {"text_idx": "#000008", "text": "Eitt samfelag, har alt ver\u00f0ur rokna\u00f0 i\u0301 pengum, og vir\u00f0i okkara sum menniskju bert ver\u00f0ur mett i\u0301 mun til, hvussu no\u0301gv vit megna at forvinna, leggur eitt \u00f8giligt try\u0301st a\u0301 menniskju. Ta\u0301 li\u0301vi\u00f0 hja\u0301 hv\u00f8rjum einst\u00f8kum ver\u00f0ur treyta\u00f0 av pengum fyrst og fremst, og pengar ver\u00f0a gj\u00f8rdir til ma\u0301li\u00f0, vit \u00f8ll skulu stremba eftir, so l\u00e6rir hetta i\u0301 veruleikanum ikki fo\u0301lk naka\u00f0 \u2013 og ta\u00f0 i\u0301bl\u00e6sur heldur ikki til at arbei\u00f0a hart. Ta\u00f0 \u00f8kir ikki um li\u0301vskvalitetin, men avmarkar menniskja\u00f0 til eina v\u00f8ru millum a\u00f0rar og ger okkum til tr\u00e6lir."}, {"text_idx": "#000009", "text": "Vanliga ni\u00f0urlagi\u00f0 i\u0301 okkara samfelag er \u2013 li\u0301kamiki\u00f0 hvat fo\u0301lk fa\u0301ast vi\u00f0 \u2013 spurningurin: \u201cJamen, kastar ta\u00f0 naka\u00f0 av s\u00e6r?!\u201d Og um fo\u0301lk ikki kunnu lova ta\u00f0, jamen, so ver\u00f0ur ta\u00f0, tey gera, av no\u0301gvum ikki rokna\u00f0 fyri at vera vert at fa\u0301ast vi\u00f0. Heldur ikki ho\u0301ast ta\u00f0, sum vi\u00f0komandi fegin vil arbei\u00f0a vi\u00f0, a\u0301 mangan ha\u0301tt kann vera vir\u00f0ismiki\u00f0 og sera gagnligt fyri trivna\u00f0in hja\u0301 ti\u0301 einstaka og hennara ella hansara n\u00e6rumhv\u00f8rvi \u2013 ja, kanska fyri samfelagi\u00f0 alt."}, {"text_idx": "#000010", "text": "Heldur enn at eggja fo\u0301lki til at gera ta\u00f0, tey brenna fyri, r\u00e6nir nu\u0301verandi samfelags- og bu\u0301skaparskipan tv\u00f8rturi\u0301mo\u0301ti ofta potentiali\u00f0 fra\u0301 fo\u0301lki vi\u00f0 at noy\u00f0a fo\u0301lk til at bru\u0301ka mesta av si\u0301nari ti\u0301\u00f0 uppa\u0301 at a\u0301taka s\u00e6r ofta meir ella minni meiningsleys arbei\u00f0i bara fyri so da\u0301nt at yvirliva. Ofta arbei\u00f0i, sum i\u0301 veruleikanum bara gera onkran annan ri\u0301kan."}, {"text_idx": "#000011", "text": "Men hugsa s\u00e6r alt, fo\u0301lk kundu l\u00e6rt, og hvussu no\u0301gv tey kundu fingi\u00f0 a\u0301 skafti, um tey ikki alti\u0301\u00f0 noyddust at hugsa um pengar, men kundu fylgt si\u0301num eldhuga og gj\u00f8rt ta\u00f0, sum gav meining fyri tey."}, {"text_idx": "#000012", "text": "Hvi\u0301 skulu fo\u0301lk hava naka\u00f0 ynski um at l\u00e6ra so no\u0301gv, ta\u0301 tey hava li\u0301tlan tjans fyri at sleppa at bru\u0301ka ta\u00f0, tey l\u00e6ra, og ta\u0301 ta\u00f0 leggur li\u0301ti\u00f0 aftrat li\u0301vinum anna\u00f0 enn kanska skuld, sum ger tey enn meira bundin av l\u00f8ntum arbei\u00f0i, sum tey i\u0301 veruleikanum ikki gera fyri seg sja\u0301lvi, men fyri onkran annan, sum kanska hevur ovmiki\u00f0 frammanundan?"}, {"text_idx": "#000013", "text": "Hvi\u0301 skulu fo\u0301lk ti\u0301ma at arbei\u00f0a har\u00f0ari, ta\u0301 tey gera naka\u00f0, sum tey ofta i\u0301 sto\u0301ran mun hata at gera, og kanska gera, bara ti\u0301 tey noy\u00f0ast at tjena pengar fyri at kunna gjalda si\u0301nar mongu rokningar? Kanska rokningar, tey mugu gjalda fyri t\u00e6nastur, sum nu\u0301 eru blivnar handilsgj\u00f8rdar v\u00f8rur, men sum fyrr vo\u0301ru ein na\u0301ttu\u0301rligur \u2013 o\u0301keypis \u2013 partur av ma\u0301tanum li\u0301vi\u00f0 var\u00f0 innr\u00e6tta\u00f0 i\u0301 samfelagnum."}, {"text_idx": "#000014", "text": "Meiningsfult arbei\u00f0i flutt til fri\u0301ti\u0301\u00f0ina\nHvi\u0301 er ta\u00f0 so sja\u0301ldan, at ta\u00f0 kann \u201cloysa seg\u201d hja\u0301 fo\u0301lki i\u0301 hesi samfelagsskipanini, vit hava nu\u0301, at fylgja teirra eldhuga? Hvi\u0301 skal alt ta\u00f0, sum ofta veruliga gevur li\u0301vinum meining og innihald, skumpast til kn\u00f8ppu fri\u0301ti\u0301\u00f0ina \u2013 so sum t.d. at sp\u00e6la vi\u00f0 si\u0301ni b\u00f8rn, at ansa si\u0301num gomlu, at velta upp u\u0301r ny\u0301ggjum og dyrka si\u0301n hava, at fara ein tu\u0301r vi\u00f0 tra\u0301\u00f0uni, at baka, at binda eina troyggju, at syngja saman, at skapa to\u0301nleik og list, at l\u00e6ra naka\u00f0 ny\u0301tt? Hvi\u0301 kann sli\u0301kt, sum i\u0301 veruleikanum er sera gagnligt \u2013 fyri li\u0301vskvaiitetin fyrst og fremst \u2013 \u201cikki loysa seg\u201d at bru\u0301ka ti\u0301\u00f0 uppa\u0301? N\u00e6r er ta\u00f0 ikki longur vor\u00f0i\u00f0 naka\u00f0 \u201cvert\u201d, at menniskju taka s\u00e6r av hv\u00f8rjum \u00f8\u00f0rum og si\u0301num n\u00e6rumhv\u00f8rvi?"}, {"text_idx": "#000015", "text": "Hvi\u0301 skal alt, sum sny\u0301r seg um at hava umsorgan fyri \u00f8\u00f0rum menniskjum institutionaliserast so miki\u00f0, at umsorgan so vi\u00f0 og vi\u00f0 ver\u00f0ur til eina samlibandsv\u00f8ru millum a\u00f0rar, har menniskjanslig si\u0301na\u0301millum vi\u00f0urskifti gerst ein spurningur um, hvussu no\u0301gv umsorganin kann rationaliserast og effektiviserast \u2013 vi\u00f0 vanda fyri, at tann ekta umsorganin at enda heilt dettur burturi\u0301millum, ti\u0301 alt ver\u00f0ur rokna\u00f0 upp i\u0301, hvussu no\u0301gva ti\u0301\u00f0 (= pengar) umsorganarstarvsfo\u0301lk kunnu spara?"}, {"text_idx": "#000016", "text": "Hvi\u0301 skal ta\u00f0 betur kunna loysa seg peningaliga hja\u0301 fo\u0301lki t.d. at bru\u0301ka ta\u00f0 mesta av si\u0301nari ti\u0301\u00f0 uppa\u0301 t.d. at framlei\u00f0a allar m\u00f8guligar meira ella minni meiningsleysar (ofta da\u0301lkandi) v\u00f8rur, sum fa\u0301, um nakar, i\u0301 veruleikanum hevur bru\u0301k fyri, og sum ikki gera fo\u0301lk eydnusamari. Eina ru\u0301gvu av materiellum tingum, sum fo\u0301lk bara \u201cmugu\u201d keypa og bru\u0301ka fyri at fylgja ra\u0301kinum \u2013 ella fyri at vera li\u0301ka so \u201csmart\u201d sum hini, og sum tey fyrr ella seinni bara blaka burtur aftur. Alskyns nips, vit kunnu fylla heim okkara vi\u00f0, sum vit kortini ikki kunnu taka vi\u00f0 okkum i\u0301 gr\u00f8vina, men sum ho\u0301par seg upp, og bara ver\u00f0ur til ampa fyri onnur \u2013 ikki minst eftirkomararar okkara \u2013 b\u00e6\u00f0i so og so?"}, {"text_idx": "#000017", "text": "Nei, onkunti\u0301\u00f0 haldi eg, at ver\u00f0in er absurd...!"}, {"text_idx": "#000018", "text": "Verulig vir\u00f0i i\u0301 mun til peningalig vir\u00f0i\nHetta sigi eg avgj\u00f8rt ikki fyri at ni\u00f0ra arbei\u00f0i sum so. Men munur er a\u0301 arbei\u00f0i. Hvat skapar verulig vir\u00f0i? B\u00e6\u00f0i fyri tann einstaka og s\u00e6\u00f0 fra\u0301 einum st\u00f8rri perspektivi? Sja\u0301lvandi mugu menniskju framlei\u00f0a og tryggja s\u00e6r ta\u00f0, sum vit \u00f8ll hava grundarleggjandi t\u00f8rv a\u0301 \u2013 so sum mat og tryggleika \u2013 men no\u0301gvir ymiskir ma\u0301tar finnast at framlei\u00f0a mat , at hava umsorgan ella at skapa tryggleika, har av summir ma\u0301tar geva meira li\u0301vskvalitet og eru minni ska\u00f0iligir enn a\u00f0rir."}, {"text_idx": "#000019", "text": "Tann i\u0301dna\u00f0arligi samlibands-ma\u0301tin ska\u00f0ar sannli\u0301kt no\u0301gv meira enn hann ger gagn \u2013 t.d. ta\u0301 hann ikki er bur\u00f0ardyggur, ta\u0301 hann da\u0301lkar og oy\u00f0ileggur umhv\u00f8rvi\u00f0, ta\u0301 hann elvir til alt ov no\u0301gv spill, og ta\u0301 hann skerjir menniskju til rein framlei\u00f0slug\u00f8gn, i\u00f0 ikki sja\u0301lvi veruliga fa\u0301a a\u0301go\u0301\u00f0an av ti\u0301, tey framlei\u00f0a."}, {"text_idx": "#000020", "text": "Spurningurin er, hvat veruliga hevur vir\u00f0i her i\u0301 li\u0301vinum, og hvat, i\u00f0 veruliga er vert at stremba eftir. Ta\u00f0 ber nemliga ikki alti\u0301\u00f0 til at seta javnatekin millum peningalig vir\u00f0i og vir\u00f0i, sum geva li\u0301vinum kvalitet. So vi\u0301tt eg dugi at si\u0301ggja, hava vit ti\u0301verri innr\u00e6tta\u00f0 samfelagi\u00f0 / bu\u0301skapin a\u0301 ein ha\u0301tt, sum tekur no\u0301gv meira atlit at peningavir\u00f0is\u00f8king og kostna\u00f0arminking, heldur enn atlit at \u00f8king av li\u0301vskvaliteti hja\u0301 heildini, ti\u0301 skipanin, vit liva undir i\u0301 dag stjelur i\u0301 mongum f\u00f8rum meira li\u0301vskvalitet fra\u0301 fleirtalinum, enn hon gevur teim li\u0301vskvalitet."}, {"text_idx": "#000021", "text": "Trey\u00f0ugt so. No\u0301gv er gott, sum vit hava na\u0301tt vi\u00f0 ti\u0301\u00f0ini, men no\u0301gv kundi sanniliga eisini veri\u00f0 no\u0301gv betur innr\u00e6tta\u00f0. Skipanin ri\u0301kar kanska summi upp peningaliga, so tey hava ra\u0301\u00f0 til at gjalda fyri t\u00e6nastur, sum fyrr vo\u0301ru t\u00e6nastur, vit go\u0301vu hv\u00f8rjum \u00f8\u00f0rum fyri einki, men sum no\u0301gv av okkum ikki longur hava atgongd til, ti\u0301 vit ikki hava ra\u0301\u00f0 at gjalda fyri ta\u00f0. Solei\u00f0is sum gongdin er nu\u0301 i\u0301 heiminum vi\u00f0 menniskjans fyrilitarleysa ma\u0301ta at fara um na\u0301ttu\u0301rutilfeingi\u00f0 og um hv\u00f8nnannan, so gongur ikki leingi aftrat til, at vit \u00f8ll fara at merkja til umfatandi li\u0301\u00f0ingar kring heimin orsaka av ti\u0301 stuttskygda peningagrammleika, sum hevur ra\u0301tt i\u0301 heiminum so leingi.... hugsa\u00f0i henda gamla i\u0301 einum \u201ctr\u00e6klemmara\u201d her\u00f0indi eina na\u0301ttarstund. \ud83d\ude42"}, {"text_idx": "#000022", "text": "Fylgjandi s\u00f8ga kann kanska geva evni til umhugsan i\u0301 hesum sama h\u00f8pi:"}, {"text_idx": "#000024", "text": "\u201cTa\u00f0 veit eg ikki \u2013 nakrar ti\u0301mar?\u201d, svarar u\u0301tro\u0301\u00f0rarma\u00f0urin."}, {"text_idx": "#000025", "text": "\u201cTa\u00f0 var ikki leingi. Hvi\u0301 vart tu\u0301 ikki verandi eitt sindur longri og veiddi meira fisk?\u201d spyr amerikanarin."}, {"text_idx": "#000026", "text": "U\u0301tro\u0301\u00f0rama\u00f0urin svarar, at hesin fongurin er meir enn no\u0301g miki\u00f0 til at n\u00f8kta t\u00f8rvin b\u00e6\u00f0i hja\u0301 honum og familjuni. \u201cI\u0301 morgin kann eg fara u\u0301t aftur nakrar ti\u0301mar og fa\u0301a eitt sindur meir at selja her a\u0301 keiini. \u201d"}, {"text_idx": "#000027", "text": "Amerikanarin spyr: \u201cMen um tu\u0301 arbei\u00f0ir so li\u0301ti\u00f0... hvat gongur so restin av ti\u0301\u00f0ini vi\u00f0?\u201d"}, {"text_idx": "#000028", "text": "\u201cJu, eg sovi leingi um morgnarnar. Sp\u00e6li vi\u00f0 b\u00f8rnini. Slappi av saman vi\u00f0 konuni. Um kv\u00f8ldarnar hitti eg go\u0301\u00f0ar vinir. Vit drekka kanska eina ska\u0301l og tri\u0301va i\u0301 nakrar go\u0301\u00f0ar sangir saman \u2013 eg eri v\u00e6l n\u00f8gdur vi\u00f0 li\u0301vi\u00f0.\u201d"}, {"text_idx": "#000029", "text": "\u201cVeist tu\u0301 hvat\u201d, bry\u0301tur amerikanarin hann av. \u201cEg havi eina MBA-u\u0301tbu\u0301gving fra\u0301 Harvard University. Eg kann kanska hja\u0301lpa t\u00e6r! Tu\u0301 a\u0301tti at fari\u00f0 til u\u0301tro\u0301\u00f0rar hv\u00f8nn dag no\u0301gv fleiri ti\u0301mar enn nu\u0301. So kanst tu\u0301 selja tann eyka fiskin, tu\u0301 vei\u00f0ir. Fyri tann eyka peningin kanst tu\u0301 keypa t\u00e6r ein st\u00f8rri ba\u0301t, so tu\u0301 f\u00e6rt enn st\u00f8rri vinning. Fyri vinningin kanst tu\u0301 keypa ein ba\u0301t aftrat \u2013 og so ein aftrat \u2013 til tu\u0301 hevur ein heilan flota av trolarum. I\u0301sta\u00f0in fyri at selja fiskin til millumli\u00f0, kanst tu\u0301 samstarva beinlei\u00f0is vi\u00f0 fiskavirkini \u2013 kanska stovna ti\u0301tt egna fiskavirki, ja, fleiri kanska. So kanst tu\u0301 flyta u\u0301r hesi li\u0301tlu bygdini til ein sto\u0301ran by\u0301 \u2013 Keypmannahavn ella London kanska \u2013 og stovna eina h\u00f8vu\u00f0sskrivstovu, higanifra\u0301 tu\u0301 kanst sty\u0301ra \u00f8llum virkseminum.\u201d"}, {"text_idx": "#000030", "text": "U\u0301tro\u0301\u00f0rama\u00f0urin hyggur undrandi og spyr: \u201cHvussu leingi ver\u00f0ur ta\u00f0, a\u0301\u00f0renn eg na\u0301i so langt\u201d."}, {"text_idx": "#000031", "text": "\u201cTja, tju\u0301gu... ella kanska bara ti\u0301ggju-fimtan a\u0301r \u2013 valdast, hvussu a\u0301gry\u0301tin tu\u0301 ert\u201d, svarar amerikanarin."}, {"text_idx": "#000032", "text": "\u201cAftana\u0301? Jamen, so er ta\u00f0, at ta\u00f0 fer at gerast r\u00e6ttiliga a\u0301hugavert!\u201d svarar amerikanarin og flennir. \u201cTa\u0301 virksemi ti\u0301tt er vor\u00f0i\u00f0 no\u0301g sto\u0301rt, kanst tu\u0301 byrja at selja partabr\u00f8v og tjena ti\u0301ggjutals \u2013 kanska hundra\u00f0tals millio\u0301nir!\u201d"}, {"text_idx": "#000033", "text": "\u201cHundratals millio\u0301nir? A\u0301lvara? Og hvat so aftana\u0301 ta\u00f0?\u201d"}, {"text_idx": "#000034", "text": "\u201cAftana\u0301 ta\u00f0?\u201d sigur amerikanarin og hyggur grundandi at u\u0301tro\u0301\u00f0ramanninum. \u201cJamen, so kanst tu\u0301 leggja fra\u0301 t\u00e6r. Flyta til eina... li\u0301tla bygd n\u00e6r vi\u00f0 sjo\u0301gvin. Fara til u\u0301tro\u0301\u00f0rar av og a\u0301, ta\u0301 tu\u0301 hevur hug, og fiska nakrar fiskar til hu\u0301sbru\u0301k. Sova leingi um morgnarnar. Slappa av saman vi\u00f0 konuni. Sp\u00e6la vi\u00f0 b\u00f8rnini. Og fara i\u0301 by\u0301in um kv\u00f8ldarnar at hitta vinir ti\u0301nar at drekka eina ska\u0301l saman vi\u00f0 teimum. Tri\u0301va i\u0301 nakrar go\u0301\u00f0ar sangir og... ja, ver\u00f0a v\u00e6l n\u00f8gdur vi\u00f0 li\u0301vi\u00f0!\u201d"}, {"text_idx": "#000035", "text": "Her er, hvat vi\u0301sindin sigur um, hvat ta\u00f0 er, sum motiverar menniskju til at arbei\u00f0a:"}, {"text_idx": "#000040", "text": "Please use our Contact Form."}, {"text_idx": "#000043", "text": "Made with by Graphene Themes."}]